Správa Komisie Európskemu parlamentu a Rade o výdavkoch EPZF - Systém včasného varovania č. 1 – 3/2008 /* SEK/2008/0535 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 25.4.2008 SEK(2008) 535 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 1 – 3/2008 OBSAH 1. ROZPOčTOVÝ POSTUP EPZF NA ROK 2008 3 2. PRÍJMY PRIDELENÉ EPZF 4 3. PRÍJMY POCHÁDZAJÚCE Z DOčASNÝCH SÚM NA REšTRUKTURALIZÁCIU (SEKTOR CUKRU) 4 4. PRIPOMIENKY K PLNENIU ROZPOčTU EPZF NA ROK 2008 4 5. REALIZÁCIA PRÍJMU PRIDELENÉHO EPZF 6 6. REALIZÁCIA PRÍJMU POCHÁDZAJÚCEHO Z DOčASNÝCH SÚM NA REšTRUKTURALIZÁCIU (SEKTOR CUKRU) 6 7. FOND NA REšTRUKTURALIZÁCIU V SEKTORE CUKRU 6 8. ZÁVERY 7 PRÍLOHA 1: | ROZPOčTOVÝ POSTUP EPZF NA ROK 2008 | PRÍLOHA 2: | PREDBEžNÁ SPOTREBA ROZPOčTOVÝCH PROSTRIEDKOV EPZF DO 31. 1. 2008 | 1. ROZPOčTOVÝ POSTUP EPZF NA ROK 2008 ROZPOčTOV ý postup na rok 2008 pre Európsky poľnohospodársky záručný fond (EPZF) a zodpovedajúce sumy rozpočtových prostriedkov v každej fáze postupu sú zhrnuté v tabuľke uvedenej v prílohe 1. Začiatkom mája 2007 Komisia schválila predbežný návrh rozpočtu (ďalej len „PNR“) pre Európsky poľnohospodársky záručný fond (ďalej len „EPZF“) zahŕňajúci viazané rozpočtové prostriedky vo výške 42 194,8 milióna EUR a platobné rozpočtové prostriedky vo výške 42 319,9 milióna EUR. Sumy prognózovaných rozpočtových prostriedkov sa zakladali na vyhodnotení podmienok vnútorného a vonkajšieho trhu pre rôzne príslušné výrobky, na vplyve návrhu na reformu v oblasti ovocia a zeleniny, ako aj na vplyve modulačnej sadzby na priame dotácie dosahujúcej svoju maximálnu úroveň 5 %. Rada ECOFIN pre rozpočet prijala v júli 2007 návrh rozpočtu (ďalej len „NR“), ktorým znížila rozpočtové prostriedky požadované v PNR o 550,0 miliónov EUR. Rozpočtové prostriedky pre trhové opatrenia sa skrátili celoplošným znížením o 350,0 milióna EUR s výnimkou schém týkajúcich sa potravín pre najviac hendikepované osoby, bezplatné rozdelenie ovocia a zeleniny a mlieka pre školy. Rozpočtové prostriedky na účtovnú závierku sa zvýšili o 200,0 milióna EUR (záporné výdavky). Európsky parlament, naopak, pri svojom prvom čítaní PNR nielen obnovil zníženia Rady, ale aj zvýšil rozpočtové prostriedky približne o 30,0 milióna EUR najmä pre tie schémy, ktoré Rada vylúčila zo svojho celoplošného zníženia. V októbri 2007 Komisia prehodnotila a aktualizovala počiatočné odhady potrieb zahrnuté do PNR na základe súčasného vývoja v právnych predpisoch týkajúcich poľnohospodárstva, na poľnohospodárskych trhov a výmenného kurzu EUR/USD a predložila rozpočtovému orgánu opravný list č. 2/2008. Komisia v liste požadovala celkové viazané rozpočtové prostriedky vo výške 40 862,3 milióna EUR a celkové platobné rozpočtové prostriedky vo výške 40 988,5 milióna EUR. V porovnaní s rozpočtovými prostriedkami pôvodne požadovanými v PNR Komisia znížila rozpočtové prostriedky požadované v opravnom liste na rok 2008 o 1 332,5 milióna EUR. Rozpočet na rok 2008 bol prijatý v decembri 2007 na plenárnom zasadnutí Európskeho parlamentu. Viazané rozpočtové prostriedky na rok 2008 na trhové poľnohospodárske opatrenia a priamu pomoc (oblasť politiky 05) dosiahli sumu 40 562,3 milióna EUR a platobné rozpočtové prostriedky dosiahli sumu 40 688,5 milióna EUR. Okrem toho, viazané rozpočtové prostriedky vo výške 281,7 milióna EUR a platobné rozpočtové prostriedky vo výške 225,7 milióna EUR boli vyčlenené na oblasť politiky 17 – veterinárne a fytosanitárne opatrenia. Napokon, viazané rozpočtové prostriedky vo výške 32,5 milióna EUR a platobné rozpočtové prostriedky vo výške 31,5 milióna EUR boli príslušne vyčlenené v rozpočte na rok 2008 na oblasť politiky 11 – rybné hospodárstvo. Napokon, viazané rozpočtové prostriedky na rok 2008 pre EPZF dosiahli sumu 40 876,5 milióna EUR a platobné rozpočtové prostriedky dosiahli sumu 40 945,6 milióna EUR. Rozdiel medzi viazanými a platobnými rozpočtovými prostriedkami je dôsledkom toho, že diferencované rozpočtové prostriedky sa využívajú na platby, ktoré Komisia vypláca priamo najmä na podporu poľnohospodárskych výrobkov, na politickú stratégiu a koordinačné opatrenia týkajúce sa poľnohospodárstva, ako aj na veterinárne a fytosanitárne opatrenia. 2. PRÍJMY PRIDELENÉ EPZF Na základe ustanovení článku 34 nového nariadenia (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z poplatkov za mlieko označujú ako príjmy pridelené na financovanie výdavkov EPZF. Podľa týchto pravidiel sa pridelené príjmy môžu používať, čiastočne alebo úplne, na krytie financovania výdavkov EPZF, ak rozpočtové prostriedky poskytnuté rozpočtovým orgánom nepostačujú na financovanie výdavkov, ktoré vznikli členským štátom. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka. V čase zostavovania rozpočtu na rok 2008 sa vykonal odhad týchto príjmov tak pre nadchádzajúci rozpočtový rok, ako aj odhad sumy, ktorá sa podľa očakávania mala preniesť z rozpočtového roka 2007 do rozpočtového roka 2008. Tento odhad sa zohľadnil, keď rozpočtový orgán schválil rozpočet na rok 2008. Konkrétne: - príjmy zo spätne získaných súm z overenia súladu a z nezrovnalostí sa odhadovali na 500,0 milióna EUR, resp. 80,0 milióna EUR, zatiaľ čo príjmy z poplatkov za mlieko sa odhadovali na 219,0 milióna EUR. To znamená, že suma pridelených príjmov, ktorá sa mala podľa očakávania vytvoriť počas rozpočtového roka 2008, sa odhadovala na 799,0 milióna EUR; - suma pridelených príjmov, ktorá sa mala podľa očakávania preniesť z rozpočtového roka 2007 do rozpočtového roka 2008, sa odhadovala na 1 138,0 EUR; - celková suma 1 937,0 milióna EUR sa zohľadnila znížením rozpočtových prostriedkov požadovaných na operačné fondy pre organizácie výrobcov v sektore ovocia a zeleniny o 467,0 milióna EUR a pre režim jednotnej platby o 1 470,0 milióna EUR. Pre tieto režimy rozpočtový orgán napokon poskytol rozpočtové prostriedky vo výške 105,0 milióna EUR, resp. 27 220,0 milióna EUR. 3. PRÍJMY POCHÁDZAJÚCE Z DOčASNÝCH SÚM NA REšTRUKTURALIZÁCIU (SEKTOR CUKRU) Dočasné sumy na reštrukturalizáciu v sektore cukru sa posudzujú ako pridelené príjmy určené na financovanie reštrukturalizačnej pomoci na cukor a ďalších druhov pomoci, s ktorými sa ráta vo Fonde na reštrukturalizáciu v sektore cukru. Pre každý hospodársky rok od roku 2006/2007 do roku 2008/2009 sa tieto sumy týkajú množstevných kvót na cukor, inzulínový sirup a izoglukózu pridelených hospodárskym subjektom v každom členskom štáte a členské štáty ich musia zaplatiť do fondu vo dvoch splátkach, ktorých termíny splatnosti sú 31. marec a 30. november pre každý rok. V čase zostavenia rozpočtu na rok 2008 odhad týchto príjmov dosahoval sumu 2 374,0 milióna EUR pre nadchádzajúci rozpočtový rok. Pritom sa očakávalo, že suma 530,0 milióna EUR sa prenesie z rozpočtového roka 2007 do rozpočtového roka 2008. 4. PRIPOMIENKY K PLNENIU ROZPOčTU EPZF NA ROK 2008 SKUTOčNÁ ÚROVEň plnenia rozpočtu za obdobie od 16. októbra 2007 do 31. januára 2008 v porovnaní s profilom výdavkov na základe ukazovateľa, ktorý bol určený na základe ustanovení článku 20 nariadenia Rady (ES) č. 1290/2005[1], je znázornená v tabuľke prílohy 2. Následne sa uvádzajú pripomienky k rozpočtovým položkám, ktoré ilustrujú najvýznamnejšie rozdiely medzi skutočnou a očakávanou úrovňou realizácie rozpočtu na rok 2008. 4.1. Menové faktory V súlade s článkom 21 nariadenia (ES) č. 1290/2005 sa rozpočet prijatý rozpočtovým orgánom zostavil na základe priemerného paritného kurzu, ktorý od júla do septembra 2007 dosahoval úroveň 1 EUR = 1,37 USD. Treba uviesť, že v období od 1. augusta 2007 do 31. januára 2008 bol priemerný paritný kurz približne 1 EUR = 1,43 USD, teda 4,4 % nad kurzom použitým na zostavenie rozpočtu na rok 2008. Výdavky, ktoré vznikli v uvedenom období, zohľadňujú pohyby v paritnom kurze EUR/USD. Treba zdôrazniť, že stanovenie vývozných náhrad za poľnohospodárske výrobky, najmä za obilie a cukor, je ovplyvnené vývojom tohto paritného kurzu. 4.2. Trhové faktory 4.2.1. Obilie (– 55,3 milióna EUR) Toto nadmerné čerpanie rozpočtových prostriedkov, v porovnaní s úrovňou ukazovateľa, je spôsobené zrýchleným tempom predaja obilia z intervencií v spojení s vysokou úrovňou vnútroštátnych cien, za ktoré sa tieto predaje uskutočňujú, na rozdiel od nižšej cenovej hladiny zachovanej v čase zostavenia rozpočtu na rok 2008. 4.2.2. Cukor (– 83,8 milióna EUR) Toto znížené čerpanie rozpočtových prostriedkov, v porovnaní s úrovňou ukazovateľa, je spôsobené zníženými množstvami vyvezeného cukru na rozdiel od množstiev zachovaných v čase zostavenia rozpočtu na rok 2008. 4.2.3. Ovocie a zelenina (+ 124,8 milióna EUR) Vzniknuté výdavky, v porovnaní s úrovňou ukazovateľa, ilustrujú už uvedené nadmerné čerpanie k 31. januáru 2008. Treba však poznamenať, že táto nadmerná realizácia rozpočtových prostriedkov má technický charakter. Príjmy odhadované vo výške 467,0 milióna EUR boli pridelené finančným výdavkom na operačné fondy pre organizácie výrobcov v sektore ovocia a zeleniny. Rozpočtové prostriedky na rok 2008, ktoré požadoval a poskytol rozpočtový orgán pre tento sektor, nezahŕňajú tieto príjmy. Preto sa súčasne vzniknuté výdavky porovnávajú s ukazovateľom, ktorý sa uplatňuje na úroveň rozpočtových prostriedkov, ktoré sú nižšie o príjmy pridelené tomuto sektoru. Toto je dôvod súčasného nadmerného čerpania rozpočtu v súčasnosti. Keby sa zohľadnili príjmy pridelené tomuto článku, výsledkom by bolo znížené čerpanie dosahujúce približne – 95,1 milióna EUR. 4.2.4. Víno (– 111,0 milióna EUR) Toto znížené čerpanie rozpočtových prostriedkov, v porovnaní s úrovňou ukazovateľa, je spôsobené spomaleným tempom, ktorým členské štáty vyplácajú pomoc na reštrukturalizáciu a obnovenie pôvodného stavu. V súčasnosti sa táto forma realizácie považuje za dočasnú. 4.3. Priama pomoc (+ 3 759,6 milióna EUR) Vzniknuté výdavky, v porovnaní s úrovňou ukazovateľa, ilustrujú už uvedené nadmerné čerpanie k 31. januáru 2008, ktoré sa týka hlavne neviazanej priamej pomoci. Treba poznamenať, že táto nadmerná realizácia rozpočtových prostriedkov má technický charakter. Príjmy odhadované vo výške 1 470,0 milióna EUR boli pridelené finančným výdavkom pre režim jednotnej platby. Rozpočtové prostriedky na rok 2008, ktoré požadoval a poskytol rozpočtový orgán pre tento režim, nezahŕňajú tieto príjmy. Preto sa súčasne vzniknuté výdavky porovnávajú s ukazovateľom, ktorý sa uplatňuje na úroveň rozpočtových prostriedkov, ktoré sú nižšie o príjmy pridelené tomuto sektoru. Toto je dôvod nadmerného čerpania rozpočtu v súčasnosti. Keby sa zohľadnili príjmy pridelené tomuto článku, výsledkom by bolo nadmerné čerpanie dosahujúce približne 2 552,7, milióna EUR. 5. REALIZÁCIA PRÍJMU PRIDELENÉHO EPZF Z tabuľky v prílohe 2 vyplýva, že pridelený príjem vo výške 458,3 milióna EUR bol zhromaždený od 31. januára 2008. Konkrétne: - príjmy zo spätne získaných čiastok z overenia súladu dosiahli približne 204,9 milióna EUR, pričom sa do konca rozpočtového roka očakávali dodatočné sumy; - príjmy z nezrovnalostí dosiahli približne 33,3 milióna EUR, pričom sa do konca rozpočtového roku očakávali dodatočné sumy; a - z poplatkov za mlieko sa získala suma približne 220,1 milióna EUR v porovnaní s počiatočným odhadom vo výške 219,0 milióna EUR. Na rozdiel od pôvodne odhadovanej sumy 1 138,0 milióna EUR výška prideleného príjmu prenesená z roku 2007 do roku 2008 napokon dosiahla 1 159,5 milióna EUR. 6. REALIZÁCIA PRÍJMU POCHÁDZAJÚCEHO Z DOčASNÝCH SÚM NA REšTRUKTURALIZÁCIU (SEKTOR CUKRU) ČLENSKÉ šTÁTY ZAPLATILI V NOVEMBRI 2007 DRUHÚ SPLÁTKU DOčASNÝCH SÚM NA REšTRUKTURALIZÁCIU SPLATNÝCH ZA HOSPODÁRSKY ROK 2006/07 VO VÝšKE PRIBLIžNE 858,1 MILIÓNA EUR. Na rozdiel od pôvodne odhadovanej sumy 530,0 milióna EUR výška prideleného príjmu prenesená z roku 2007 do roku 2008 napokon dosiahla 735,8 milióna EUR. 7. FOND NA REšTRUKTURALIZÁCIU V SEKTORE CUKRU Členské štáty vyplatili od konca januára približne 1,3 milióna EUR na pomoc pre reštrukturalizovaný sektor cukru, pomoc na diverzifikáciu, ako aj pomoc na rafináciu cukru. 8. ZÁVERY Čerpanie rozpočtových prostriedkov EPZF na úhradu výdavkov členských štátov od 16. októbra 2007 do 31. januára 2008, na trhové opatrenia a priamu pomoc predstavovalo 30 696,0 milióna EUR, t. j. zahŕňalo prečerpanie týchto rozpočtových prostriedkov približne o 3 578,5 milióna EUR. Toto prečerpanie sa pripisuje hlavne neviazanej priamej pomoci a osobitne režimu jednotných platieb. V danom momente sa ukazuje, že toto prečerpanie, na základe pripomienok uvedených v bodoch 4.2 a 4.3, je dočasné a že riziká, že súčasné rozpočtové prostriedky budú nedostatočné na financovanie výdavkov deklarovaných členskými štátmi, sú minimálne. [pic] [pic] [1] Ú. v. EÚ L 209, 11.8.2005, s. 1. Nariadenie naposledy zmenené a doplnené nariadením (ES) č. 320/2006 (Ú. v. EÚ L 58, 28.2.2006, s. 42).